Diari Oficial de la Generalitat Valenciana


Sumari del DOGV 3394, del 16-12-1998 (1998/10352)

ORDRE de 17 de novembre de 1998, de la Conselleria d'Agricultura, Pesca i Alimentació, per la qual es convoca el III Premi Iniciativa Agrària Jove i s'aproven les bases per a concórrer-hi.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10983


Data del document
:   17-11-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 17 de novembre de 1998, de la Conselleria d'Agricultura, Pesca i Alimentació, per la qual es convoca el III Premi Iniciativa Agrària Jove i s'aproven les bases per a concórrer-hi. [1998/X10129]
  
Després de la convocatòria del II Premi Iniciativa Agrària Jove de l'any 1998, i havent-se constatat la bona acceptació de l'empresari agrari jove en acudir a l'esmentada convocatòria, es pot afirmar que els objectius que la impulsaren han quedat totalment coberts.
  
Així mateix, es va comprovar la necessitat de continuar durant el present exercici amb la convocatòria dels premis, atés que el seu objectiu fonamental, fomentar entre la joventut les iniciatives empresarials agràries, com una mesura d'ajuda a la modernització de les estructures agràries de la Comunitat Valenciana, continua vigent.
  
Per tot això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer. Convocatòria
  
La Conselleria d'Agricultura, Pesca i Alimentació convoca el III Premi Iniciativa Agrària Jove 1999, i aprova les bases per les quals es regirà aquesta convocatòria, que figuren en l'annex I d'aquesta ordre.
  
Segon. Finançament
  
Els premis estaran finançats a càrrec del capítol IV del programa 711.10, línia 2.069, dels pressupostos de la Generalitat Valenciana per a 1999.
  
L'import global màxim per a 1999, sobre la base del projecte de llei de pressupostos per a aquest exercici, remés pel Govern Valencià a les Corts, serà de 4.000.000 de pessetes.
  
De conformitat amb el que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, la concessió de les subvencions estarà condicionada a l'existència en els pressupostos de 1999 de crèdit adequat i suficient per a aquesta finalitat.
  
Així mateix, d'acord amb l'ordre esmentada, tots els actes dictats s'entendran condicionats al fet que, quan es dicte la resolució de concessió, subsistisquen les mateixes circumstàncies de fet i de dret existents en el moment en què es van produir aquells actes
  
Tercer. Exoneració de l'acreditació de les obligacions tributàries i de Seguretat Social
  
De conformitat amb el que disposa l'Ordre de 30 de maig de 1996, de la Conselleria d'Economia i Hisenda, sobre la forma d'acreditar els beneficiaris de subvencions l'exigència prevista en l'article 47.7 del text refós de la Llei d'Hisenda Pública de la Generalitat Valenciana, els beneficiaris de subvencions a càrrec dels pressupostos de la Generalitat Valenciana estan obligats a acreditar que es troben al corrent del compliment de les seues obligacions tributàries i de Seguretat Social, en relació amb el moment en què acabe el termini de presentació de sol·licituds, i de la forma que estableixen els articles 7, 8 i 9 del Reial Decret 390/1996, d'1 de març.
  
Són exonerades les línies de subvenció que se citen en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda. Així mateix, d'acord amb la Resolució esmentada, les exoneracions no seran d'aplicació quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica, supere el cinc milions de pessetes.
  
DISPOSICIONS FINALS
  
Primera
  
Contra aquesta ordre, que posa fi a la via administrativa, podrà interposar-se un recurs contenciós administratiu en el termini de dos mesos, comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 17 de novembre de 1998
  
La consellera d'Agricultura, Pesca i Alimentació,
  
M. Àngels Ramón-Llin i Martínez
  
Annex
  
Bases del III Premi Iniciativa Agrària Jove
  
Primera. Naturalesa i objecte de la convocatòria
  
Es convoca el III Premi Iniciativa Agrària Jove. L'objecte d'aquesta convocatòria és la concessió d'un màxim de tres premis a les iniciatives agràries dels joves valencians.
  
Segona. Objectius
  
L'objectiu general d'aquests premis és la promoció de l'activitat agrària entre la joventut rural a fi de millorar les estructures de l'agricultura valenciana, alhora que s'evita l'èxode dels joves cap a altres sectors de l'activitat econòmica o cap a les ciutats en detriment del medi rural.
  
Tercera. Aspirants
  
Podran concórrer a l'obtenció d'aquest premi les persones físiques (individuals o en equips) menors de 40 anys així com les persones jurídiques en què el seu capital social corresponga en una majoria igual o superior al 50% a persones menors de 40 anys, sempre que siguen residents en la Comunitat Valenciana, que les explotacions agràries de les quals també estiguen ubicades en la Comunitat Valenciana i que s'hagen incorporat a l'activitat agrària en els últims deu anys (des de 1989).
  
No podran presentar-se les persones que foren premiades en la I convocatòria del Premi Iniciativa Agrària Jove ni les premiades en la II convocatòria del Premi Iniciativa Agrària Jove.
  
Quarta. Requisits, fórmules i terminis
  
Els aspirants hauran de presentar una sol·licitud, segons el model adjunt, en la qual expressaran els aspectes següents, que serviran de criteri per a valorar les diverses candidatures:
  
1. Dades d'identificació de l'aspirant
  
2. Ubicació física de l'explotació agrària
  
3. Formació agrària
  
4. Portada de llibres de comptabilitat
  
5. Pertinença a Cooperativa, Societat Agrària de Transformació (SAT) o Organitzacions de Productors
  
6. Memòria de l'activitat a què es dedica l'explotació agrària, amb un màxim de sis fulls, mecanografiats a dos espais, que inclourà:
  
a) Data d'inici de l'activitat.
  
b) Programa agrari aplicat, situació actual, idoneïtat amb la política agrària comunitària, mà d'obra ocupada i mà d'obra que ha creat l'explotació.
  
c) Esforç inversor, subvencions que rep, préstecs i aportació pròpia.
  
El termini de presentació de sol·licituds acabarà el 22 de març de 1999 i es presentaran en el Registre de la Conselleria d'Agricultura, Pesca i Alimentació, c/ Amadeu de Savoia, 2, 46463 València o per qualsevol de les maneres establides en l'article 38.4 de la Llei 30/1992, de 16 de novembre, de Règim Jurídic de les Administracions Públiques i del Procediment Administratiu Comú.
  
Cinquena. Jurat
  
El jurat, presidit per la consellera d'Agricultura, Pesca i Alimentació, estarà format per un nombre de membres que oscil·la entre sis i deu, designats per la Conselleria d'Agricultura, Pesca i Alimentació entre tècnics i personalitats rellevants en l'agricultura valenciana.
  
Actuarà com a secretari del jurat, amb veu però sense vot, el cap del Servei d'Estudis Agraris i Comunitaris de la Conselleria d'Agricultura, Pesca i Alimentació.
  
El jurat podrà delegar en el cap de l'oficina comarcal de la Conselleria d'Agricultura, Pesca i Alimentació on estiga ubicada l'explotació agrària perquè certifique els aspectes de la base quarta i n'emeta un informe.
  
Sisena. Quantia dels premis
  
Tindran una dotació econòmica de dos milions i mig (2.500.000 PTA), d'un milió (1.000.000 PTA), i de cinc-centes mil pessetes (500.000 PTA) per al primer, segon i tercer premi.
  
Si el jurat decidira declarar-los deserts, es podran concedir fins a un màxim de sis accèssits de cinc-centes mil pessetes (500.000 PTA) cada un.
  
Setena. Aplicació de les bases